
ЕВРАЗИЯ ЭКОНОМИКАЛЫК КОМИССИЯСЫ
КЕҢЕШ

ЧЕЧИМ


	2022-жылдын «18» февралы
	          № 22
	                         Бишкек шаары




[bookmark: _GoBack]Жиптин айрым түрлөрүнө карата Евразия экономикалык бирлигинин бирдиктүү бажы тарифинин ташып кирүү бажы алымынын коюмдарын белгилөө жөнүндө

2014-жылдын 29-майындагы Евразия экономикалык бирлиги жөнүндө келишимдин 42 жана 45-беренелерине, Евразия экономикалык комиссиясы жөнүндө жобонун (2014-жылдын 29-майындагы Евразия экономикалык бирлиги жөнүндө келишимге карата № 1 тиркеме) 16-пунктуна жана Жогорку Евразия экономикалык кеңешинин 2014-жылдын 23-декабрындагы 
№ 98 чечими менен бекитилген Евразия экономикалык комиссиясынын 
Иш регламентинин № 1 тиркемесинин 4-пунктуна ылайык, Евразия экономикалык комиссиясынын Кеңеши чечти:
1. Евразия экономикалык комиссиясынын Кеңешинин 2021-жылдын 
14-сентябрындагы № 80 чечими менен бекитилген Евразия экономикалык бирлигинин бирдиктүү бажы тарифинин ЕАЭБ ТЭИ ТН 5402 44 000 0 жана 5404 11 000 0 коддору менен классификацияланган жиптердин айрым түрлөрүнө карата ташып кирүү бажы алымынын коюму ушул Чечим күчүнө кирген күндөн тартып 2025-жылдын 31-декабрын кошо алганга чейин бажы наркынын 0 пайыз өлчөмүндө белгиленсин.
2. Евразия экономикалык комиссиясынын Кеңешинин 2021-жылдын 
14-сентябрындагы № 80 чечими менен бекитилген Евразия экономикалык бирлигинин бирдиктүү бажы тарифине төмөнкүдөй өзгөртүүлөр киргизилсин:
а) төртүнчү графадагы ЕАЭБ ТЭИ ТН 5402 44 000 0 жана 5404 11 000 0 коддуу позицияларына берилген эскертүүлөр «49С)» шилтемеси менен толукталсын;
б) Евразия экономикалык бирлигинин бирдиктүү бажы тарифине берилген эскертүүлөр төмөнкүдөй мазмундагы 49С шилтемеси менен толукталсын:
«49С) Бажы наркынын 0 (нөл) %дык өлчөмүндөгү ташып кирүү бажы алымынын коюму Евразия экономикалык комиссиясынын Кеңешинин 
2022-жылдын 18-февралындагы № 22 чечими күчүнө кирген күндөн тартып 31.12.2025-жылга чейин колдонулат.».
3. Ушул Чечим расмий жарыяланган датадан тартып 10 календардык күн өткөндөн кийин күчүнө кирет.

Евразия экономикалык комиссиясынын Кеңешинин мүчөлөрү:

